pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ดีอีเอส ระดม 3 รัฐวิสาหกิจในสังกัด ช่วยเหลือผู้ประสบภัยน้ำท่วม จ.เลย
วันจันทร์ที่ 3 สิงหาคม 2563
ดีอีเอส ระดม 3 รัฐวิสาหกิจในสังกัด ช่วยเหลือผู้ประสบภัยน้ําท่วม จ.เลย
ดีอีเอส ระดม 3 รัฐวิสาหกิจในสังกัด ช่วยเหลือผู้ประสบภัยน้ําท่วม จ.เลย
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มีความห่วงใยต่อสถานการณ์น้ําป่าไหลหลากเข้าท่วมบ้านเรือนประชาชนในหลายพื้นที่ของ จ. เลย โดยขอให้ปฏิบัติงานด้วยความระมัดระวัง คํานึงถึงความปลอดภัยชีวิตเป็นสําคัญ และย้ําเตือนให้ชาวบ้านติดตามข่าวสาร รวมถึงการแจ้งเตือนจากส่วนราชการอย่างใกล้ชิด
จากกรณีเหตุการณ์น้ําท่วมในหลายพื้นที่ของ จ.เลย ส่งผลให้เกิดความเดือดร้อนต่อประชาชนในพื้นที่ประสบภัย กระทรวงฯ โดยความร่วมมือจากรัฐวิสาหกิจในสังกัด ได้แก่ บริษัท ทีโอที จํากัด (มหาชน) บริษัท กสท โทรคมนาคม จํากัด (มหาชน) และบริษัท ไปรษณีย์ไทย จํากัด จึงร่วมกันจัดทําถุงยังชีพ และนําขึ้นรถขนส่งไปรษณีย์เพื่อนําไปมอบให้ จ. เลย แจกจ่ายให้กับประชาชนในพื้นที่ประสบภัย
“วันนี้ ผู้บริหารของดีอีเอส และผู้บริหารรัฐวิสาหกิจทั้ง 3 แห่ง ได้ร่วมกันปล่อยรถถุงบรรจุน้ําใจกระทรวงฯ เราขอเป็นส่วนหนึ่งของความช่วยเหลือ เพราะความเดือดร้อนของประชาชนชาวไทยเป็นเรื่องที่รอไม่ได้ และขอให้ทุกภาคส่วนได้ร่วมกันช่วยเหลือผู้ประสบภัย รวมทั้งขอเป็นกําลังให้กับชาว จ. เลย ให้ผ่านพ้นวิกฤตในครั้งนี้ไปให้ได้” นายพุทธิพงษ์กล่าว
พร้อมกันนี้ ได้กล่าวย้ําแสดงความห่วงใยประชาชนในพื้นที่ประสบภัยน้ําท่วมครั้งนี้ เนื่องจากเป็นเหตุการณ์ที่เกิดขึ้นรวดเร็วมาก ไม่คาดคิดว่าฝนจะตกหนักต่อเนื่องจนทําให้น้ําป่าทะลักเข้าท่วมหมู่บ้าน และหวังว่าถุงยังชีพที่กระทรวงฯ และทั้ง 3 หน่วยงานในสังกัดร่วมกันจัดส่งไปครั้งนี้ จะช่วยบรรเทาความเดือดร้อนในเบื้องต้นได้
โดยในส่วนของกระทรวงดิจิทัลฯ ได้สั่งการให้ บมจ. ทีโอที เฝ้าระวังโครงข่ายสื่อสารโทรคมนาคม ให้มีความพร้อมสามารถใช้งานได้ตลอดเวลา ทั้งนี้เพื่อเป็นช่องทางในการให้ความช่วยเหลือประชาชนที่ได้รับความเดือดร้อนจากอุทกภัยในครั้งนี้ ล่าสุดได้รับรายงานแล้วว่า พื้นที่ประสบภัยส่วนใหญ่ยังสามารถใช้งานระบบสื่อสารได้ตามปกติ อีกทั้งยังมีการระดมกําลังเจ้าหน้าที่เฝ้าระวังโครงข่าย และระบบสื่อสัญญาณทุกรูปแบบให้พร้อมบริการสื่อสารโทรคมนาคมได้อย่างต่อเนื่อง ในพื้นที่จังหวัดเลย รวมถึงจังหวัดอื่นๆ ที่ประสบอุทกภัยในครั้งนี้ นายพุทธิพงษ์ฯ กล่าว
**************
รัฐบาลไทย-ข่าวทำเนียบรัฐบาล-รอง นรม. และ รมว.กห. ขอทุกส่วนราชการ ร่วมกันทำหน้าที่ในงานพระราชพิธีบรมราชาภิเษก อย่างเต็มกำลังความสามารถ
วันจันทร์ที่ 11 กุมภาพันธ์ 2562
รอง นรม. และ รมว.กห. ขอทุกส่วนราชการ ร่วมกันทําหน้าที่ในงานพระราชพิธีบรมราชาภิเษก อย่างเต็มกําลังความสามารถ
พล.อ.ประวิตร วงษ์สุวรรณ รอง นรม. และ รมว.กห. ได้เป็นประธานการประชุมคณะกรรมการฝ่ายรักษาความปลอดภัยและการจราจรงานพระราชพิธีพระบรมราชาภิเษก ครั้งที่ 1 / 2562 ณ ศาลาว่าการกลาโหม
พล.อ.ประวิตร วงษ์สุวรรณ รอง นรม. และ รมว.กห. ได้เป็นประธานการประชุมคณะกรรมการฝ่ายรักษาความปลอดภัยและการจราจรงานพระราชพิธีพระบรมราชาภิเษก ครั้งที่ 1 / 2562 ณ ศาลาว่าการกลาโหม
พล.อ.ประวิตร ย้ําขอให้ทุกส่วนราชการ บูรณาการทํางานร่วมกันในหน้าที่อย่างเต็มกําลังความสามารถ ในงานพระราชพิธีบรมราชาภิเษก เพื่อการถวายความปลอดภัยสูงสุดและสมพระเกียรติ พร้อมทั้งร่วมกันทําหน้าที่ รักษาความปลอดภัย การดูแลความสงบเรียบร้อยและการจัดการจราจรให้เป็นไปด้วยความเรียบร้อย โดยให้ครอบคลุมกิจกรรมประกอบพระราชพิธีที่จะมีขึ้นพร้อมกันทั่วประเทศ พร้อมกันนี้ ขอให้สนับสนุนการบริการและอํานวยความสะดวกแก่ประชาชนให้เป็นไปตามพระราชประสงค์ โดยให้คํานึงถึงกฎหมาย ระเบียบ ข้อบังคับที่เกี่ยวข้อง เพื่อให้ประชาชนที่สัญจรไปมาตามปกติได้รับผลกระทบน้อยที่สุด
ทั้งนี้ ให้ทุกส่วนราชการที่รับผิดชอบงาน จัดทําแผนงานรองรับและให้มีการซักซ้อมการทํางานร่วมกัน ทั้งงานถวายความปลอดภัย, การรักษาปลอดภัย , การบริหารจัดการจราจร , การคมนาคมและการขนส่ง , การให้บริการด้านการแพทย์ , การรักษาพยาบาลและการส่งกลับสายแพทย์ , การโทรคมนาคมและการติดต่อสื่อสาร รวมทั้งการบริหารจัดการ โดยให้จัดตั้งกองอํานวยการร่วม ทั้งส่วนกลางและส่วนภูมิภาค มีผู้ว่าราชการจังหวัดเป็นประธานรับผิดชอบ
รัฐบาลไทย-ข่าวทำเนียบรัฐบาล-นายกรัฐมนตรีย้ำการเรียน Coding ช่วยสร้างกระบวนการคิด เน้นเสริมทักษะสร้างคนรุ่นใหม่ให้ประเทศ
วันอังคารที่ 20 สิงหาคม 2562
นายกรัฐมนตรีย้ําการเรียน Coding ช่วยสร้างกระบวนการคิด เน้นเสริมทักษะสร้างคนรุ่นใหม่ให้ประเทศ
ภายหลังการประชุมคณะรัฐมนตรี พลเอก ประยุทธ์ จันทร์โอชา  นายกรัฐมนตรีและรัฐมนตรีว่าการกระทรวงกลาโหมกล่า
วันนี้ (20 สิงหาคม 2562) เวลา 14.15 น. ณ บริเวณห้องโถงชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวถึง การส่งเสริมการเรียนการสอน Coding ซึ่งไม่ใช่แต่เพียงการเขียนคําสั่งคอมพิวเตอร์ แต่เป็นเรื่องการสร้างกระบวนการคิดให้กับเด็ก ตั้งแต่ระดับอนุบาลผ่านการกิจกรรมและเกมส์ต่าง ๆ เช่น การต่อเลโก้ เพื่อฝึกให้เด็กมีกระบวนการคิดอย่างเป็นระบบและมีความคิดสร้างสรรค์ และนําไปขยายผล ในเด็กโตก็สอนการเขียนโค้ดคําสั่ง Coding ภาษาคอมพิวเตอร์ ให้รู้ว่าคอมพิวเตอร์สร้างอย่างไร ใช้ประโยชน์อะไรได้บ้าง และมีบรรจุในหลักสูตรภาคบังคับบางแล้ว แต่ต้องปรับให้สอดคล้องและเหมาะสมกับเด็กในแต่ละช่วงวัยตามระดับชั้น ตั้งแต่ระดับประถมศึกษา มัธยมศึกษา และอุดมศึกษา ประยุกต์ใช้ในสอนในเรื่องของ Coding ผ่านโทรศัพท์ที่ใช้กันอยู่ในปัจจุบัน โดยไม่จําเป็นต้องไปจัดหาอุปกรณ์คอมพิวเตอร์เพิ่มเติมอีก ซึ่งการสอน Coding ช่วยพัฒนาทักษะด้านคณิตศาสตร์ ความคิดสร้างสรรค์ ทําให้มีความมั่นใจในการแก้ปัญหา ซึ่งเป็นทักษะที่ต้องเร่งสร้างให้กับคนรุ่นใหม่ รวมไปถึงคนรุ่นเก่าอย่างตนเอง ก็ต้องใช้ทักษะนี้ให้เกิดประโยชน์สูงสุด
หลังจากนั้น ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวย้ําในการแถลงผลการประชุมคณะรัฐมนตรีว่า นายกรัฐมนตรีได้มอบหมายในที่ประชุมคณะรัฐมนตรีให้กระทรวงศึกษาธิการและกระทรวงดิจิทัลเพื่อเศรษฐกิจและสังคม หารือร่วมกันในการจัดทําหลักสูตรการเรียนการสอน Coding ดังกล่าว ทั้งมอบหนังสือ Blue Ocean ให้แก่คณะรัฐมนตรี โดยเนื้อหา สําคัญของหนังสือเล่มนี้ คือ การส่งมอบนวัตกรรมให้กับคนรุ่นหลัง ซึ่งไม่เพียงเทคโนโลยีแต่ยังรวมถึงนวัตกรรมด้านคุณค่าและความคิดอีกด้วย
..................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นรม. สั่งการให้ส่วนราชการนำเสนอผลความก้าวหน้าการบริหารราชการครบรอบ 3 ปี อย่างเป็นรูปธรรม เน้นการนำเสนอให้ประชาชนมีความเข้าใจ
วันพฤหัสบดีที่ 11 พฤษภาคม 2560
นรม. สั่งการให้ส่วนราชการนําเสนอผลความก้าวหน้าการบริหารราชการครบรอบ 3 ปี อย่างเป็นรูปธรรม เน้นการนําเสนอให้ประชาชนมีความเข้าใจ
นรม. สั่งการให้ส่วนราชการนําเสนอผลความก้าวหน้าการบริหารราชการครบรอบ 3 ปี อย่างเป็นรูปธรรม เน้นการนําเสนอให้ประชาชนมีความเข้าใจ
วันนี้ (9 พฤษภาคม 256) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงสรุปผลการบริหารงานครบรอบ 3 ปี ของรัฐบาล และคณะรักษาความสงบแห่งชาติว่า เพื่อให้ประชาชนรับทราบและรับรู้ โดยได้สั่งการให้มีการนําเสนอผลงานความก้าวหน้าอย่างเป็นรูปธรรม ตามข้อเท็จจริง และเป็นข้อมูลทางวิทยาศาสตร์ให้ประชาชน มีความพึงพอใจ และสนใจในการนําเสนอ พร้อมกับขอให้ทุกคนติดตามการนําเสนอผลการบริหารงานเพื่อจะได้รับรู้ข้อมูลในทุก ๆ ด้าน พร้อมกล่าวย้ําว่า รัฐบาลให้ความสําคัญกับผู้มีรายได้น้อยมากที่สุด โดยเฉพาะการลงทะเบียนผู้มีรายได้น้อยเพื่อให้ความช่วยเหลือด้านสวัสดิการต่าง ๆ เช่น ค่าสาธารณูปโภค การรักษาพยาบาล เป็นต้น
โดยนายกรัฐมนตรีได้มอบหมายให้ชี้แจงผลความก้าวหน้าของการดําเนินงานในแต่ละกลุ่มงาน ประกอบด้วย นายกรัฐมนตรี กลุ่มงานรองนายกรัฐมนตรี โฆษกประจํากลุ่มงานรองนายกรัฐมนตรี รัฐมนตรีแต่ละกระทรวง โฆษกประจํากระทรวง พร้อมให้แต่ละกลุ่มจัดทําข้อมูล เอกสารข่าวแจกให้ผู้สื่อข่าวเพื่อให้มีความเข้าใจที่ตรงกัน
---------------------------------------
รัฐบาลไทย-ข่าวทำเนียบรัฐบาล-รองปลัดวรวรรณ ประชุมหารือความร่วมมือการดำเนินโครงการจิตอาสาพัฒนานวัตกรรมต้นแบบระบบบำบัดน้ำเสียคลองเปรมประชากร
วันจันทร์ที่ 9 มีนาคม 2563
รองปลัดวรวรรณ ประชุมหารือความร่วมมือการดําเนินโครงการจิตอาสาพัฒนานวัตกรรมต้นแบบระบบบําบัดน้ําเสียคลองเปรมประชากร
นางวรวรรณ ชิตอรุณ รองปลัดกระทรวงอุตสาหกรรม ผู้อํานวยการศูนย์อํานวยการจิตอาสา กระทรวงอุตสาหกรรม  ประชุมหารือความร่วมมือการดําเนินโครงการจิตอาสาพัฒนานวัตกรรมต้นแบบระบบบําบัดน้ําเสียคลองเปรมประชากร  ณ ห้องประชุม อก.3 ชั้น 3 สํานักงานปลัดกระทรวงอุตสาหกรรม
วันนี้ (9 มี.ค. 63) นางวรวรรณ ชิตอรุณ รองปลัดกระทรวงอุตสาหกรรม ผู้อํานวยการศูนย์อํานวยการจิตอาสา กระทรวงอุตสาหกรรม และนายบรรจง สุกรีฑา ผู้ตรวจราชการกระทรวงอุตสาหกรรม รองผู้อํานวยการศูนย์อํานวยการจิตอาสา กระทรวงอุตสาหกรรม หารือร่วมกับนายยุทธนา เจียมตระการ ผู้ช่วยผู้จัดการใหญ่-การบริหารกลางเอสซีจี บริษัท ปูนซีเมนต์ไทย จํากัด (มหาชน) และคณะ เพื่อแลกเปลี่ยนประสบการณ์ด้านการสร้างนวัตกรรมต้นแบบการบําบัด กําจัดของเสีย และนํากลับมาใช้ใหม่ (ZERO Waste) และหารือความร่วมมือการดําเนินโครงการจิตอาสาพัฒนานวัตกรรมต้นแบบระบบบําบัดน้ําเสียคลองเปรมประชากร โดยจะนําร่องสร้างเครื่องต้นแบบบําบัดน้ําเสียก่อนปล่อยลงสู่น้ําคลองเปรมประชากร บริเวณเขตหลักสี่ กทม. ณ ห้องประชุม อก.3 ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สรรพากรได้รับความพึงพอใจอันดับ 1 จากสวนดุสิตโพลเผยประชาชนปลื้ม การขยายเวลาจ่ายภาษีเงินได้บุคคลธรรมดา ถึง 31 สิงหาคม 2563
วันพฤหัสบดีที่ 21 พฤษภาคม 2563
สรรพากรได้รับความพึงพอใจอันดับ 1 จากสวนดุสิตโพลเผยประชาชนปลื้ม การขยายเวลาจ่ายภาษีเงินได้บุคคลธรรมดา ถึง 31 สิงหาคม 2563
สวนดุสิตโพลเผยผลสํารวจออนไลน์ประชาชนทั่วประเทศชอบใจ สรรพากรขยายเวลาจ่ายภาษีเงินได้บุคคลธรรมดา ภ.ง.ด. 90 และ ภ.ง.ด. 91 ออกไปถึง 31 สิงหาคม 2563 คว้าอันดับ 1 ความพึงพอใจ มาตรการรัฐบาลช่วยเหลือเยียวยาประชาชน
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “จากผลสํารวจของ สวนดุสิตโพล มหาวิทยาลัยสวนดุสิต ที่สํารวจความคิดเห็นของประชาชนทั่วประเทศทางระบบออนไลน์ ระหว่างวันที่ 27 – 30 เมษายน 2563 เรื่อง “ความพึงพอใจต่อมาตรการต้านโควิด - 19 ของรัฐบาล” ในหัวข้อ “มาตรการช่วยเหลือเยียวยาประชาชนของรัฐบาลที่ประชาชนพึงพอใจ” ผลปรากฏว่า มาตรการเลื่อนชําระภาษีเงินได้บุคคลธรรมดา ออกไปถึง 31 สิงหาคม 2563 ของกรมสรรพากร ได้รับความพึงพอใจจากประชาชนสูงสุด อันดับ 1 ถึงร้อยละ 83.5 กรมสรรพากรเชื่อว่าการขยายเวลาดังกล่าวจะช่วยประชาชนผู้เสียภาษีให้ปลอดภัยจากการแพร่ระบาดของโรคติดเชื้อไวรัสโคโรนา 2019 (COVID – 19) อีกทั้งเพื่อเป็นการดําเนินการให้สอดคล้องกับนโยบายของรัฐบาล ในการรณรงค์ให้ประชาชนอยู่บ้าน ลดการเดินทาง และมีการเว้นระยะห่างทางสังคม (Social Distancing) และยังช่วยเพิ่มสภาพคล่องของเงินในกระเป๋า ส่งผลดีต่อการดํารงชีวิตของประชาชน และระบบเศรษฐกิจของประเทศ”
โฆษกกรมสรรพากร กล่าวเพิ่มเติมว่า “นอกจากมาตรการดังกล่าวแล้ว กรมสรรพากรยังได้ออกมาตรการขยายกําหนดเวลาการยื่นแบบแสดงรายการ การนําส่ง และการชําระภาษีอากรสําหรับเดือนภาษีมีนาคม ถึงเดือนสิงหาคม 2563 ให้กับผู้ประกอบการที่ยื่นแบบฯ ผ่านอินเทอร์เน็ต ประกอบด้วย ภาษีเงินได้หัก ณ ที่จ่าย (ภ.ง.ด.1 ภ.ง.ด.2 ภ.ง.ด.3 ภ.ง.ด.53 และ ภ.ง.ด.54) ภาษีมูลค่าเพิ่มจากการขายสินค้าและบริการภายในประเทศ (ภ.พ.30) ภาษีมูลค่าเพิ่มจากการจ่ายค่าบริการไปต่างประเทศ (ภ.พ.36) และภาษีธุรกิจเฉพาะ (ภ.ธ.40) ที่ออกมาช่วยเหลือผู้ประกอบการและภาคธุรกิจที่ได้รับผลกระทบจากสถานการณ์การแพร่ระบาด ของโรคติดเชื้อไวรัสโคโรนา 2019 (COVID – 19) และช่วยเพิ่มสภาพคล่องของผู้ประกอบการ รวมทั้งเป็นการร่วมรณรงค์ “อยู่บ้าน หยุดเชื้อ เพื่อชาติ” โดยสามารถเข้าไปดูรายละเอียดเพิ่มเติมได้ที่ www.rd.go.th หรือสอบถามรายละเอียดได้ที่ศูนย์สารนิเทศสรรพากร (RD Intelligence Center) โทร. 1161”
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ก.แรงงาน รับมอบแอลกอฮอล์สเปรย์ ร่วมใจต้านโควิด-19
วันจันทร์ที่ 13 เมษายน 2563
ก.แรงงาน รับมอบแอลกอฮอล์สเปรย์ ร่วมใจต้านโควิด-19
ก.แรงงาน  รับมอบแอลกอฮอล์สเปรย์ จากนายกสมาคมผู้ผลิต ผลิตภัณฑ์สเปรย์ไทย จํานวน 10,000 กระป๋อง มูลค่ารวม 1 ล้านบาท เตรียมแจกจ่ายหน่วยงานสังกัดกระทรวงแรงงานทั่วประเทศ เพื่อบริการประชาชนที่มาติดต่อราชการ ร่วมป้องกันการแพร่ระบาดโควิด
เมื่อวันที่ 13 เมษายน 2563 ม.ร.ว.จัตุมงคล โสณกุล รัฐมนตรีว่าการกระทรวงแรงงาน นายธวัช เบญจาทิกุล อธิบดีกรมพัฒนาฝีมือแรงงาน (กพร.) พร้อมผู้บริหารกระทรวงแรงงาน ร่วมรับมอบแอลกอฮอล์สเปรย์ ขนาด 150 กรัม จํานวน 10,000 กระป๋อง มูลค่ารวม 1 ล้านบาท จากนายมาซาโอมิ ทาคาฮาชิ นายกสมาคมผู้ผลิต ผลิตภัณฑ์สเปรย์ไทย ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน
รมว.แรงงาน กล่าวภายหลังรับมอบแอลกอฮอล์สเปรย์ ว่า จะนําแอลกอฮอล์สเปรย์ที่สมาคมผู้ผลิต ผลิตภัณฑ์สเปรย์ไทย มอบให้ทุกกรมในสังกัดกระทรวงแรงงานไปแจกจ่ายให้กับหน่วยงานทั้งในส่วนกลางและภูมิภาคทั่วประเทศ เพื่อใว้บริการประชาชนที่ยังมีความจําเป็นต้องเดินทางติดต่อราชการกับหน่วยงานของกระทรวงแรงงาน ซึ่งแอลกอฮอล์สเปรย์ใช้ง่าย สะดวก เป็นประโยชน์ต่อประชาชน อีกทั้งเป็นการแสดงออกถึงความร่วมมือของทุกภาคส่วน ที่ต้องการมีส่วนร่วมป้องกันการแพร่ระบาดของเชื้อไวรัสโควิด-19 ซึ่งคนไทยทุกคนต้องให้ความร่วมมือเกี่ยวกับมาตรการป้องกันของรัฐบาลที่มีข้อกําหนดหรือข้อห้ามต่างๆ จะช่วยให้คนไทยผ่านวิกฤตนี้ไปได้
รัฐบาลไทย-ข่าวทำเนียบรัฐบาล-“บิ๊กอู๋”ย้ำ หัวหน้า สนร. เพิ่มช่องทางขยายตลาดงาน พร้อมเป็นที่พึ่งแรงงานไทยในต่างแดน
วันพฤหัสบดีที่ 1 กุมภาพันธ์ 2561
“บิ๊กอู๋”ย้ํา หัวหน้า สนร. เพิ่มช่องทางขยายตลาดงาน พร้อมเป็นที่พึ่งแรงงานไทยในต่างแดน
รมว.แรงงาน มอบนโยบายหัวหน้าสํานักงานแรงงานในต่างประเทศ ย้ํา เป็นที่พึ่งแรงงานไทยในต่างแดนได้ กําชับ เพิ่มช่องทางตลาดงาน ประสานความช่วยเหลือคุ้มครองแรงงานให้ได้รับการดูแลแทนรัฐบาลไทยได้ มีแผนเผชิญเหตุ สร้างเครือข่ายภาคประชาชน
รมว.แรงงาน มอบนโยบายหัวหน้าสํานักงานแรงงานในต่างประเทศ ย้ํา เป็นที่พึ่งแรงงานไทยในต่างแดนได้ กําชับ เพิ่มช่องทางตลาดงาน ประสานความช่วยเหลือคุ้มครองแรงงานให้ได้รับการดูแลแทนรัฐบาลไทยได้ มีแผนเผชิญเหตุ สร้างเครือข่ายภาคประชาชน บูรณาการทํางานกับหน่วยงาน
ที่เกี่ยวข้อง และวางระบบข้อมูลด้านแรงงานให้สะดวกต่อการใช้งาน
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวมอบนโยบายแก่หัวหน้าสํานักงานแรงงานในต่างประเทศ ณ ห้องประชุมอัมพร จุณณานนท์ ชั้น 10 กรมพัฒนาฝีมือแรงงาน ว่า ขอให้ทุกคนภาคภูมิใจในภารกิจนักการทูตด้านแรงงาน ซึ่งมีเกียรติมีศักดิ์ศรี และทํางานอย่างทุ่มเทเต็มความสามารถอย่างเต็มเปี่ยม มีวินัย ซื่อสัตย์สุจริตในการทํางาน ซึ่งจะเป็นเกียรติภูมิของตนเอง ของกระทรวง และของประเทศชาติ ทําหน้าที่เป็นตัวแทนประเทศให้การคุ้มครองแรงงานไทยที่ไปทํางานในประเทศต่างๆ เป็นที่พึ่งของแรงงานไทยได้เมื่อไม่ได้รับความเป็นธรรม อาทิ ตกงาน ออกจากงาน ค่าจ้าง นายจ้าง สวัสดิการ ปัญหาสุขภาพอนามัยและความปลอดภัยในการทํางาน ให้การช่วยเหลือในทางคดีเมื่อแรงงานถูกหลอกลวงหรือละเมิดสิทธิ เป็นต้น โดยประสานการให้ความช่วยเหลือกับหน่วยงานที่เกี่ยวข้องเพื่อให้แรงงานได้รับการดูแลจากรัฐบาลไทยด้วยความใส่ใจ
พล.ต.อ.อดุลย์ฯ กล่าวต่อว่า หัวหน้าสํานักงานแรงงานในต่างประเทศจะต้องเน้นย้ําให้แรงงานไทย
ได้ศึกษาเรียนรู้วิธีการทํางานของประเทศต่างๆ เช่น การทําเกษตรแบบสมัยใหม่ของประเทศอิสราเอลเพื่อจะได้นําเอาเทคโนโลยีเครื่องมือที่ทันสมัยมาประยุกต์ใช้ในงานเกษตรของประเทศไทย เป็นต้น พร้อมทั้งส่งเสริมและเปิดโอกาสให้แรงงานไทยได้เข้าไปทํางานในต่างประเทศโดยการประสานงานเพื่อหาช่องทางในการเปิดตลาดงานในต่างประเทศเพิ่มมากขึ้น โดยจะต้องคัดเลือกผู้ที่มีทักษะฝีมือ มีมาตรฐานงาน และวินัยในการทํางาน นอกจากนี้ สํานักงานแรงงานในต่างประเทศต้องมีแผนเผชิญเหตุเมื่อเกิดเหตุการณ์ต่างๆ อาทิ ภัยพิบัติทางธรรมชาติ วิกฤติการณ์ความไม่สงบของประเทศที่มีแรงงานไทยไปทํางาน เป็นต้น เพื่อจะได้ให้การช่วยเหลืออพยพแรงงานได้อย่างทันท่วงที พล.ต.อ.อดุลย์ฯ ยังได้เน้นย้ําให้มีการสร้างเครือข่ายภาคประชาชนเข้ามามีส่วนร่วมในการสนับสนุนการดูแลแรงงานไทย รวมทั้งให้มีการแต่งตั้งตัวแทนของเครือข่ายแรงงานไทยในแต่ละประเทศเพื่อให้สามารถติดต่อสื่อสารกันได้ง่ายขึ้น ตลอดจนการวางระบบข้อมูลด้านแรงงานของแต่ละประเทศให้มีความสะดวกต่อการใช้งานได้อีกด้วย
“ข้าราชการไทย ควรยึดถือ Good Governance คือ หลักการทํางานภายใต้กฎหมาย เน้นความโปร่งใส การมีส่วนร่วม คํานึงถึงความคุ้มค่า รับผิดชอบ และซื่อสัตย์ จะสามารถทํางานได้อย่างมีประสิทธิภาพและได้รับการเชื่อถือ”พล.ต.อ.อดุลย์ฯ กล่าวในท้ายสุด
--------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
1 กุมภาพันธ์ 2561
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาสภาพจิตใจเด็กหญิงวัย 9 ปี ที่ถูกชาย 2 คน ล่วงละเมิดทางเพศ ที่ จ.บุรีรัมย์ และชื่นชมเด็กสาวสู้ชีวิต ที่ จ.นครสวรรค์
วันจันทร์ที่ 18 กันยายน 2560
รมว.พม. กําชับ จนท. เร่งเยียวยาสภาพจิตใจเด็กหญิงวัย 9 ปี ที่ถูกชาย 2 คน ล่วงละเมิดทางเพศ ที่ จ.บุรีรัมย์ และชื่นชมเด็กสาวสู้ชีวิต ที่ จ.นครสวรรค์
รมว.พม. กําชับ จนท. เร่งเยียวยาสภาพจิตใจเด็กหญิงวัย 9 ปี ที่ถูกชาย 2 คน ล่วงละเมิดทางเพศ ที่ จ.บุรีรัมย์ และชื่นชมเด็กสาวสู้ชีวิตที่กําพร้าพ่อ-แม่ ต้องรับจ้างทํางานทุกอย่างเพื่อหาเงินดูแลลุงที่พิการ ที่ จ.นครสวรรค์
วันนี้ (18 ก.ย. 60) เวลา 07.45 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคง ของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 715/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทาง การแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีเจ้าหน้าที่ตํารวจเข้าจับกุมชาย 2 คน วัย 54 ปี และ 55 ปี ประกอบอาชีพขี่รถจักรยานยนต์รับจ้าง ที่ร่วมกันก่อเหตุบังคับข่มขืนกระทําชําเราเด็กหญิงวัย 9 ขวบ มาเป็นระยะเวลานานถึง 2 ปี ที่อําเภอนางรอง จังหวัดบุรีรัมย์ นั้น ตนได้กําชับให้พัฒนาสังคมและความมั่นคงของมนุษย์จังหวัดบุรีรัมย์ (พมจ.บุรีรัมย์) บ้านพักเด็กและครอบครัวจังหวัดบุรีรัมย์ พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวเด็กหญิงดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมเร่งเยียวยาฟื้นฟูสภาพจิตใจเด็กหญิงคนดังกล่าวอย่างใกล้ชิดโดยด่วน เพื่อให้เด็กหญิงมีสภาพจิตใจที่เข้มแข็งขึ้นและสามารถกลับไปใช้ชีวิตในสังคมต่อไปได้อย่างปกติสุข รวมทั้ง ประสานหน่วยงานที่เกี่ยวข้องในพื้นที่ร่วมกันกําหนดแนวทางการคุ้มครองสวัสดิภาพ พัฒนา และฟื้นฟูเด็ก ในระยะยาวต่อไป ตามพระราชบัญญัติคุ้มครองเด็ก พ.ศ. 2546
พลตํารวจเอก อดุลย์กล่าวเพิ่มเติมว่า สําหรับกรณีเด็กสาววัย 17 ปี เป็นนักเรียนชั้น ม.5 ซึ่งครอบครัวมีฐานะยากจน และกําพร้าพ่อ-แม่ แต่สู้ชีวิต ต้องรับจ้างทํางานทุกอย่างทั้งปลูกผักและเลี้ยงหมู เพื่อหารายได้จุนเจือครอบครัว และดูแลลุงชราที่พิการ ที่อําเภอไพศาลี จังหวัดนครสวรรค์ นั้น ตนขอชื่นชมเด็กสาวดังกล่าวที่มีความขยันหมั่นเพียร กตัญญู มีความตั้งใจช่วยเหลือครอบครัว โดยไม่ย่อท้อต่อความยากลําบาก นับว่าเป็นตัวอย่างที่ดีของเด็กและเยาวชน ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดนครสวรรค์ (พมจ.นครสวรรค์) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็ก เยาวชน และคนพิการของกระทรวง พม. พร้อมมอบสิ่งของเครื่องใช้ที่จําเป็นและอุปกรณ์การศึกษา อีกทั้งประสานหน่วยงานที่เกี่ยวข้องในพื้นที่ช่วยเหลือดูแล ในเรื่องการศึกษาของเด็กสาวดังกล่าวในระยะยาว พร้อมช่วยเหลือดูแลในเรื่องการรักษาพยาบาลของผู้พิการ อย่างใกล้ชิด พร้อมทั้งให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดีในระยะยาวต่อไป
รัฐบาลไทย-ข่าวทำเนียบรัฐบาล-โฆษก ศบค. เผยไทม์ไลน์การผ่อนปรนระยะที่ 2  แนะผู้ประกอบการรวมตัว เสนอมาตรการควบคุมไวรัสโควิด-19  ย้ำไทยยังคุมการเข้า-ออกประเทศอย่างเข้มงวด หลังพบการติดเชื้อเป็นการนำเข้าจากต่างประเทศ
วันพฤหัสบดีที่ 7 พฤษภาคม 2563
โฆษก ศบค. เผยไทม์ไลน์การผ่อนปรนระยะที่ 2  แนะผู้ประกอบการรวมตัว เสนอมาตรการควบคุมไวรัสโควิด-19  ย้ําไทยยังคุมการเข้า-ออกประเทศอย่างเข้มงวด หลังพบการติดเชื้อเป็นการนําเข้าจากต่างประเทศ
โฆษก ศบค. เผยไทม์ไลน์การผ่อนปรนระยะที่ 2  แนะผู้ประกอบการรวมตัว เสนอมาตรการควบคุมไวรัสโควิด-19  ย้ําไทยยังคุมการเข้า-ออกประเทศอย่างเข้มงวด หลังพบการติดเชื้อเป็นการนําเข้าจากต่างประเทศ
วันนี้(7พ.ค. 63)เวลา11.30น.ณศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.)โถงกลางตึกสันติไมตรีทําเนียบรัฐบาลนายแพทย์ทวีศิลป์วิษณุโยธินโฆษกศบค.ตอบคําถามสื่อมวลชนผ่านโซเซียลมีเดียช่วงการแถลงข่าวของศูนย์ข่าวโควิด-19และสรุปสาระสําคัญดังนี้
โฆษกศบค.ชี้แจงกรณีการผ่อนคลายให้เปิดห้างสรรพสินค้าขนาดใหญ่ช่วงกลางเดือนพฤษภาคมเนื่องจากหลายคนอยากกลับไปสู่สภาวะปกติโดยเฉพาะกิจกรรมทางเศรษฐกิจและสังคมนั้นโดยยืนยันว่าช่วงระยะเวลาผ่อนปรนมาตรการคือห้วงวันที่8 – 12พ.ค.จะเปิดรับฟังความคิดเห็นวันที่13พ.ค.ซักซ้อมความเข้าใจโดยวันที่14พ.ค.จะยกร่างมาตรการผ่อนปรนในระยะที่2และในวันที่17พ.ค.จะเริ่มมาตรการผ่อนปรนระยะที่2 ไม่เพียงแค่ห้างสรรพสินค้าหากผู้ประกอบการมีมาตรการที่ดีมีความพร้อมร่วมกลุ่มกันหรือเป็นสมาคมหรือองค์กรเพื่อจัดทํามาตรการรวมถึงการตรวจสอบกันและกันถือเป็นการทํางานร่วมกันของภาครัฐและภาคเอกชนทั้งนี้ต้องอาศัยความร่วมมือจากภาคประชาสังคมและภาคประชาชนต้องปฏิบัติตามกฎเกณฑ์ที่กําหนดขึ้นเพื่อให้สามารถผ่านมาตรการผ่อนปรนในระยะแรกและสามารถเริ่มการผ่อนปรนมาตรการในระยะ2ได้
โฆษกศบค.ยังตอบข้อซักถามกรณีหลายประเทศในขณะนี้ อาทิสหรัฐอเมริการัสเซียเริ่มเปิดประเทศและมีกิจกรรมทางเศรษฐกิจแม้ยังมีอัตราการแพร่ระบาดในประเทศสูงอยู่อาจต้องมีการติดต่อเดินทางเข้า-ออกในประเทศไทยนั้นโดยชี้แจงว่ายังไม่ได้มีการหารือในรายละเอียดเกี่ยวกับกิจกรรมค้ากับสหรัฐอเมริกาและรัสเซียอย่างไรก็ตามไทยยังมีมาตรการควบคุมการเข้าประเทศตั้งแต่การขออนุญาตFit To Flyใบรับรองแพทย์การลงทะเบียนต่างๆรวมถึงข้อกําหนดอีกหลายประการที่มีความเข้มงวดโดยเฉพาะประเทศที่มีการติดเชื้อรุนแรงนอกจากนี้การติดเชื้อส่วนใหญ่มาจากการนําเข้าทั้งสิ้นฉะนั้นความเข้มงวดของระบบการตรวจคนเข้าเมืองจึงมีความสําคัญมากและยังคงเป็นระบบที่มีความจําเป็นต้องตรึงความเข้มงวดไว้อยู่ถ้าหากยังไม่สามารถควบคุมได้ดีจะไม่ให้มีการนําเข้าอย่างแน่นอน
ในตอนท้ายโฆษกศบค.กล่าวเพิ่มเติมว่าในการทํางานของศบค.นายกรัฐมนตรีในฐานะผอ.ศบค.ทํางานภาพรวมในวงกว้างด้วยความร่วมมือกันของภาคส่วนราชการผู้บริหารฝ่ายการเมืองภาคธุรกิจคณะที่ปรึกษาซึ่งทุกภาคส่วนล้วนแต่มีความสําคัญทั้งสิ้นและสิ่งที่สําคัญที่สุดคือความร่วมมือจากพี่น้องประชาชน
................................
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-กรมสรรพากรชี้แจงประเด็นความเสี่ยงจากการตรวจแนะนำด้านภาษีอากรผ่านสำนักงานบัญชีเพื่อการเสียภาษีที่สอดคล้องกับสภาพข้อเท็จจริง
วันอังคารที่ 18 กรกฎาคม 2560
กรมสรรพากรชี้แจงประเด็นความเสี่ยงจากการตรวจแนะนําด้านภาษีอากรผ่านสํานักงานบัญชีเพื่อการเสียภาษีที่สอดคล้องกับสภาพข้อเท็จจริง
อธิบดีกรมสรรพากรเปิดการสัมมนา “ความร่วมมือกับสํานักงานบัญชีเพื่อการแนะนําด้านภาษีอากรที่มีคุณภาพ” ได้ชี้แจงประเด็นความเสี่ยงจากการแนะนําด้านภาษีอากรของผู้ประกอบการในช่วงที่ผ่านมา และแนวทางในการบริหารจัดเก็บภาษีอากรของกรมสรรพากร
วันนี้ (18 กรกฎาคม 2560) นายประสงค์ พูนธเนศ อธิบดีกรมสรรพากร เป็นประธานในการเปิดการสัมมนา เรื่อง “ความร่วมมือกับสํานักงานบัญชีเพื่อการแนะนําด้านภาษีอากรที่มีคุณภาพ” ได้ชี้แจงประเด็นความเสี่ยงจากการแนะนําด้านภาษีอากรของผู้ประกอบการในช่วงที่ผ่านมา และแนวทางในการบริหารจัดเก็บภาษีอากรของกรมสรรพากร รวมทั้งบทบาทของสํานักงานบัญชีต่อภาษีอากร เพื่อสร้างความร่วมมือในการพัฒนาการจัดเก็บภาษีอากรของประเทศไทย ณ ห้องพระอุเทน 1 ชั้น 2 อาคารกรมสรรพากร และถ่ายทอดผ่านระบบ Telepresence ให้สํานักงานบัญชีทั่วประเทศเข้ารับฟังพร้อมกัน
นายประสงค์ พูนธเนศ อธิบดีกรมสรรพากร เปิดเผยว่า “กรมสรรพากรได้พัฒนา “ระบบการคัดเลือกผู้เสียภาษีเพื่อกํากับและตรวจสอบ (Risk Based Audit System : RBA)” เพื่อช่วยให้เจ้าหน้าที่สามารถคัดเลือกผู้เสียภาษีที่มีความเสี่ยงและเลือกใช้เครื่องมือตรวจสอบที่มีความเหมาะสมกับพฤติการณ์ของผู้เสียภาษี เพื่อให้มีความเป็นกลาง โปร่งใส และเป็นมาตรฐานเดียวกัน ระบบนี้เป็นการใช้ข้อมูลต่าง ๆ ทั้งข้อมูลภายใน และข้อมูลภายนอกกรมสรรพากร มารวบรวมเพื่อประเมินความเสี่ยง แล้วส่งให้หน่วยปฏิบัติดําเนินการเลือกใช้เครื่องมือที่เหมาะสมกับผู้เสียภาษีแต่ละราย โดยในระยะแรกกรมสรรพากรจะเน้นการตรวจแนะนําโดยจะเชิญผู้ทําบัญชี/สํานักงานบัญชีเข้าร่วมฟังคําแนะนําด้วย เพื่อนําคําแนะนําไปปรับปรุงข้อผิดพลาด เนื่องจากผู้ทําบัญชีเป็นผู้มีหน้าที่และความรับผิดชอบในการจัดทําบัญชีของผู้ประกอบการให้ถูกต้อง ครบถ้วน และเมื่อระบบ National e-Payment มีความสมบูรณ์ บทบาทของสํานักงานบัญชีจะเปลี่ยนไปสู่การวิเคราะห์สารสนเทศทางบัญชี และการให้คําปรึกษาทางธุรกิจแก่ผู้ประกอบการ สํานักงานบัญชีที่มีการปรับตัวจะสามารถสร้างมูลค่าเพิ่มให้แก่ตนเองได้มากขึ้น ปัจจุบันกรมสรรพากรได้พัฒนาระบบงานต่าง ๆ รองรับการทํางานของสํานักงานบัญชี เช่น การจัดทํา ส่งมอบและเก็บรักษาใบกํากับภาษีอิเล็กทรอนิกส์ (E-Tax Invoice) ใบรับอิเล็กทรอนิกส์ (E-receipt)
อธิบดีกรมสรรพากร กล่าวเพิ่มเติมว่า “สําหรับสํานักงานบัญชีที่มีพฤติกรรมจงใจบันทึกบัญชีโดยปกปิดข้อเท็จจริง สร้างรายจ่ายอันเป็นเท็จ มีส่วนเกี่ยวข้องกับการออกหรือใช้ใบกํากับภาษีปลอม ทําให้ผู้ประกอบการเสียภาษีไม่ถูกต้อง ตลอดจนการขอคืนภาษีเป็นเท็จ นอกจากจะถูกกรมสรรพากรดําเนินคดีอาญาตามประมวลรัษฎากรแล้ว ยังเป็นความผิดทางอาญาตาม พรบ.การบัญชี พ.ศ.2543 ด้วย ซึ่งมีทั้งโทษปรับและจําคุก รวมถึงเป็นความผิดในฐานะผู้ประกอบวิชาชีพบัญชี ซึ่งสภาวิชาชีพบัญชีฯ อาจลงโทษสูงสุดถึงขั้นเพิกถอนการขึ้นทะเบียน”
สําหรับสํานักงานบัญชีที่มีข้อสงสัยสามารถสอบถามรายละเอียดเพิ่มเติมได้ที่กองมาตรฐานการกํากับและตรวจสอบภาษี โทร. 02 272 8538 และ 02 272 9729 กองมาตรฐานการสอบบัญชีภาษีอากร โทร. 02 272 9100 และ 02 272 9173 หรือที่สํานักงานสรรพากรทุกแห่งทั่วประเทศหรือศูนย์สารนิเทศสรรพากร โทร.1161